CELEX: 62015CN0395
Language: et
Date: 2015-07-22 00:00:00
Title: Kohtuasi C-395/15: Eelotsusetaotlus, mille on esitanud Juzgado de lo Social no 33 de Barcelona (Hispaania) 22. juulil 2015 – Mohamed Daouidi versus Bootes Plus S.L.

26.10.2015   
            
            
               ET
            
            
               Euroopa Liidu Teataja
            
            
               C 354/19
            
         Eelotsusetaotlus, mille on esitanud Juzgado de lo Social no 33 de Barcelona (Hispaania) 22. juulil 2015 – Mohamed Daouidi versus Bootes Plus S.L.
   (Kohtuasi C-395/15)
   (2015/C 354/22)
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Social no 33 de Barcelona
   
      Põhikohtuasja pooled
   
   
      Hageja: Mohamed Daouidi
   
      Kostjad: Bootes Plus S.L., Fondo de Garantía Salarial ja Ministerio Fiscal
   
      Eelotsuse küsimused
   
   
               1.
            
            
               Kas Euroopa Liidu põhiõiguste harta artikli 21 lõikes 1 (1) sätestatud üldist diskrimineerimiskeeldu tuleb tõlgendada nii, et selle keelu- ja kaitseulatus võib hõlmata tööandja otsust tööleping üles öelda töötajaga, kellest oldi seni tööalaselt heal arvamusel, üksnes seetõttu, et ta on tööõnnetuse tõttu ajutiselt – teadmata ajaks – töövõimetu, kui ta sai sel ajal arstiabi ja sotsiaalkindlustusetoetusi?
            
         
               2.
            
            
               Kas Euroopa Liidu põhiõiguste harta artiklit 30 tuleb tõlgendada nii, et kaitse, mis tuleb tagada ilmselgelt meelevaldselt ja alusetult vallandatud töötajale, peab olema kaitse, mis on siseriiklikus õiguses ette nähtud igasuguse vallandamise vastu, millega rikutakse põhiõigust?
            
         
               3.
            
            
               Kas tööandja otsus tööleping üles öelda töötajaga, kellest oldi seni tööalaselt heal arvamusel, üksnes seetõttu, et ta on tööõnnetuse tõttu ajutiselt – teadmata ajaks – töövõimetu, kui ta sai sel ajal arstiabi ja sotsiaalkindlustusetoetusi, võiks kuuluda Euroopa Liidu põhiõiguste harta (ühe, mõne või kõigi nende) artiklite 3, 15 ja 31 ning artikli 34 lõike 1 ja artikli 35 lõike 1 kohaldamis- ja/või kaitsealasse?
            
         
               4.
            
            
               Juhul kui vastus kolmele eelmisele küsimusele (või mõnele neist) on jaatav ja tõlgendatakse nii, et otsus tööleping üles öelda töötajaga, kellest oldi seni tööalaselt heal arvamusel, üksnes seetõttu, et ta on tööõnnetuse tõttu ajutiselt – teadmata ajaks – töövõimetu, kui ta sai sel ajal arstiabi ja sotsiaalkindlustusetoetusi, kuulub Euroopa Liidu põhiõiguste harta mõnede või mõne artikli kohaldamis- ja/või kaitsealasse, kas siis siseriiklik kohus võib neid kohaldada isikutevahelise vaidluse lahendamiseks, kuna ta leiab, et – olenevalt sellest, kas tegemist on „õiguse” või „põhimõttega” – neil on horisontaalne õigusmõju, või „kooskõlalise tõlgendamise põhimõtte” kohaselt?
               Juhul kui vastus neljale eelmisele küsimusele on eitav, esitatakse viies küsimus:
            
         
               5.
            
            
               Kas tööandja otsus tööleping üles öelda töötajaga, kellest oldi seni tööalaselt heal arvamusel, üksnes seetõttu, et ta on tööõnnetuse tõttu ajutiselt – teadmata ajaks – töövõimetu, võiks kuuluda direktiivi 2000/78 artiklites 1, 2 ja 3 vaadeldud diskrimineerimise aluse sätestava mõiste „otsene diskrimineerimine puude tõttu” alla?
            
         
      (1)  EÜT C 364, 2000, lk 1.